*1. melléklet a BM/1105/2016. számú előterjesztéshez*

**A belügyminiszter**

**…/2016. (……) BM rendelete**

**a közcélú ivóvízművek, valamint a közcélú szennyvízelvezető és -tisztító művek üzemeltetéséről**

A vízgazdálkodásról szóló 1995. évi LVII. törvény 45. § (8) bekezdés *a)* pontjában kapott felhatalmazás alapján, a Kormány tagjainak feladat- és hatásköréről szóló 152/2014. (VI. 6.) Korm. rendelet 21. § 29. pontjában meghatározott feladatkörömben eljárva a következőket rendelem el:

***1. Általános rendelkezések***

**1. §**

(1) A rendelet hatálya a közcélú ivóvízművek és közcélú szennyvízelvezető, -tisztító művek (a továbbiakban együtt: víziközművek) üzemeltetőjére, mint víziközmű-szolgáltatóra terjed ki.

(2) A víziközmű üzemeltetőjének gondoskodnia kell olyan szervezett munkarendről, ügyeleti, készenléti szolgálatról, amely a folyamatos, megbízható szolgáltatáson túl lehetővé teszi, hogy hiba felmerülése esetén azonnal be tudjanak avatkozni az üzemi és környezeti károk elhárítása vagy mérséklése, továbbá a szolgáltatás mielőbbi helyreállítása érdekében.

(3) Víziközmű üzemeltetésével összefüggő – a rendelet *1. mellékletében* megjelölt – feladatokat az *1. mellékletben* meghatározott képesítéssel rendelkező személy végezhet.

(4) A víziközmű üzemeltetésével kapcsolatos munkakörökben csak a munkaköri, illetve higiénés alkalmasság vizsgálatáról szóló miniszteri rendelet alapján alkalmasnak minősített személyek foglalkoztathatók, átmeneti helyzetben vagy üzemeltető váltás esetén is.

(5) Víziközművek üzemeltetőjének kell gondoskodni arról, hogy a *2. mellékletekben* előírt adatgyűjtés megvalósuljon.

**2. §**

E rendelet alkalmazásában

*a) üzemeltető:* a tárgyi víziközműre vonatkozóan a Magyar Energetikai és Közmű-szabályozási Hivatal engedélyével rendelkező gazdasági társaság, amelynek az állam, illetve a helyi önkormányzat az üzemeltetés gyakorlásának időleges jogát koncessziós szerződés, vagyonkezelési szerződés vagy bérleti-üzemeltetési szerződés keretében átengedi;

*b) víziközmű:* a víziközmű-szolgáltatásról szóló 2011. évi CCIX. törvény (a továbbiakban: Vksztv.) 2. § 20. pontja szerinti közcélú vízilétesítmény;

*c) közcélú ivóvízmű:* a település közműves ivóvízellátását szolgáló víziközmű;

*d) közcélú szennyvízelvezető, -tisztító mű:* a település közműves szennyvízelvezetését és tisztítását – egyesített rendszer esetén a csapadékvíz-elvezetést is – szolgáló víziközmű, ideértve azok tartozékait (a szennyvízelvezető hálózat, azátemelők és szennyvíztisztító művek, a tisztított szennyvíz és szennyvíziszap elvezetését és kezelését szolgáló műtárgyak, valamint azelzáró szerkezetek éstorkolati művek) is;

*e) közcélú ivóvízmű üzemeltetése:*

*ea)* a folyamatos víztermelés, a vízbázisvédelem, a vízkezelés, az ivóvízszolgáltatás, a fenntartás,

*eb)* a karbantartás, a javítás, a hibaelhárítás, az ügyelet, illetve a készenlét,

*ec)* a közüzemi ivóvíz-szolgáltatással kapcsolatos egyéb tevékenység, így különösen: a közszolgáltatás igénybevételével járó - a víziközmű-szolgáltatásról szóló törvény egyes rendelkezéseinek végrehajtásáról szóló kormányrendeletben meghatározott - feltételek vizsgálata, a vízkorlátozási terv kidolgozása, a bekötési vízmérő, a mellékvízmérő, illetve az ivóvízmérő leolvasása és hitelesíttetése, a közüzemi díj számlázása és beszedése,

*ed)* a közcélú ivóvízmű üzemeltetéssel összefüggő nyilvántartás és adatszolgáltatás,

*ee)* az ivóvízminőség rendszeres vizsgálata,

*ef)* a létfontosságú rendszerelem védelmével kapcsolatos feladatok ellátása;

*f) közcélú szennyvízelvezető, -tisztító mű üzemeltetése:*

*fa)* a folyamatos szennyvízelvezetés, a szennyvíztisztítás, a tisztított szennyvíz elvezetése és elhelyezése,

*fb)* a tisztított szennyvíz mennyiségének és minőségének mérése a vonatkozó előírások szerint, a keletkezett szennyvíziszapok kezelése és elhelyezése, a karbantartás, a javítás, a hibaelhárítás, az ügyelet, illetve készenlét,

*fc)* a közüzemi szennyvízelvezetéssel és -tisztítással kapcsolatos egyéb tevékenység, így különösen: a közszolgáltatás igénybevételével járó – a víziközmű-szolgáltatásról szóló 2011. évi CCIX. törvény egyes rendelkezéseinek végrehajtásáról szóló 58/2013. (II. 27.) Korm. rendeletben (a továbbiakban: Vksztv. vhr.) meghatározott – feltételek vizsgálata, a közüzemi díj számlázása és beszedése,

*fd)* a *közcélú* szennyvízelvezető, *-tisztító mű* műbe bebocsátott szennyvíz szennyezőanyag tartalmának rendszeres vizsgálata,

*fe)* az üzemeltetéssel összefüggő nyilvántartás és adatszolgáltatás,

*ff)* a létfontosságú rendszerelem védelmével kapcsolatos feladatok ellátása;

*g) igénybe vett vízbázis:* vízkivételi művek által hasznosított, felszíni vagy felszín alatti - azonos vízkészlet-típushoz tartozó - térrész és az onnan kitermelhető vízkészlet a vízbeszerző vízilétesítményekkel együtt;

*h) üzemeltetési szabályzat:* az üzemeltető által működtetett víziközművek összességének üzemeltetésére vonatkozó műszaki előírás;

*i) üzemeltetési utasítás:* egy adott vízilétesítmény üzemeltetésére vonatkozó műszaki előírás;

*j) vízkivételi mű:* a felszíni vagy a felszín alatti víz igénybevételére, termelésére szolgáló vízilétesítmény;

*k) felszín alatti vízkivételi mű:* a felszín alatti víz termelésére szolgáló vízilétesítmény (ásott vagy fúrt kút, forrásfoglalás, galéria, vízakna, szivornya);

*l) nem védett vízkivételi mű:* minden talaj-, karszt- és partiszűrésű vízkészletet igénybe vevő felszín alatti vízkivételi mű, továbbá azon a rétegvízkészletet igénybe vevő vízkivételi mű, amely termelt vizében mért trícium koncentráció nagyobb mint 0,06 Bq/l (0,5 TU);

*m) rendszeres alapvizsgálat:* vízkivételi műveknél a 2. melléklet szerinti (A) és (B) jelű komponenskörre kiterjedő vízminőségi vizsgálat;

*n) ellenőrző vizsgálat:* vízkivételi műveknél a 2. melléklet szerinti (E) és (B) jelű komponenskörre kiterjedő vízminőségi vizsgálat;

*o) sűrítő bakteriológiai vizsgálat:* vízkivételi műveknél a 2. melléklet szerinti (B) jelű komponenskörre kiterjedő vízminőségi vizsgálat;

*p) nyersvíz gyűjtővezeték:* kútcsoport kútjai összegyűjtött vizét továbbító vezeték;

*q) ivóvízbiztonsági terv:* az ivóvíz minőségi követelményeiről és az ellenőrzés rendjéről szóló kormányrendeletben előírt ivóvízbiztonsági terv;

*r) vízkivételi mű ideiglenes üzemen kívül helyezése:* a vízkivételi mű kivonása a víziközmű-szolgáltatásból tizetöt naptári napot meghaladó, hat hónapot el nem érő időtartamra;

*s) vízkivételi mű üzemen kívül helyezése:* a vízkivételi mű kivonása a víziközmű-szolgáltatásból hat hónapot elérő időtartamra, mely időszakban a vízkivételi művet a szennyeződésektől és emberi behatásoktól védett módon kell lezárni;

*t) részletes vizsgálati terv:* a biztonságos közüzemi ivóvízellátás érdekében a vizsgálandó ivóvízvételi helyeket, komponenseket és a vizsgálatokat tartalmazó vizsgálati terv.

***2. A közcélú ivóvízművekre vonatkozó rendelkezések***

**3. §**

(1) A közcélú ivóvízmű szakszerű és biztonságos üzemeltetésével kapcsolatos műszaki, technológiai, biztonságtechnikai és közegészségügyi előírásokat, továbbá az egyes tevékenységek gyakorlásának személyi feltételeit üzemeltetési szabályzatban kell meghatározni.

(2) Az üzemeltetési szabályzatot és az üzemeltetési utasítást a közcélú ivóvízmű üzemeltetője készíti el.

(3) Az üzemeltetési szabályzat tartalmazza különösen

*a)* az üzemeltetésre,

*b)* a technológiai folyamatokra,

*c)* az időszakos ellenőrzésekre és vizsgálatokra, az üzemi adatok rögzítésére és értékelésére,

*d)* a vízbázisvédelmi feladatok ellátására,

e) az ár- és belvízvédelmi feladatok ellátására,

*f)* a hatóság által előírt környezetvédelmi feladatok ellátására,

*g)* a személyi feltételekre,

*h)* az egészséget nem veszélyeztető és biztonságos munkavégzésre vonatkozó más jogszabályok előírásai érvényesítését

szolgáló szabályokat.

(4) Az üzemeltetési szabályzat tartalmazza a vízkivételi mű sérülékenység szerinti kategorizálását, illetve annak változását.

(5) A (3) bekezdés *c)* pontjában említett vizsgálatok szabályozása a víznyerés helyén, a vízkezelési technológia különböző pontjain, az ivóvíz-törzshálózatra táplálás helyén, valamint a víziközmű-rendszer jellemző ivóvízvételi helyein

*a)* a vizsgálatok gyakorisága,

*b)* a vizsgálandó fizikai, kémiai és biológiai összetevők,

*c)* a vizsgálandó minták száma

meghatározására terjed ki.

**4. §**

(1) A közcélú ivóvízmű üzemeltetőjének az üzemirányításra szolgáló helyiségben hozzáférhető helyen kell tartania:

*a)* a műtárgyakra és berendezésekre vonatkozó dokumentációkat, kezelési, karbantartási utasításokat, a magyar nyelvű gépkönyveket;

*b)* munkavédelmi és érintésvédelmi bizonylatokat;

*c)* műszaki átadási és üzembe helyezési jegyzőkönyveket;

*d)* a geodéziai felméréseket, hidrológiai, hidrogeológiai adatokat, észleléseket rögzítő dokumentumokat, a közművek egyeztetett hálózati térképeit;

*e)* az igénybe vett vízkészletre vonatkozó, valamint a termelt és a szolgáltatott víz mennyiségét és minőségét rögzítő adatokat;

*f)* az alkalmazott technológiák leírását, a használt vegyszerek alkalmazhatóságának bizonylatát;

*g)* a közcélú ivóvízmű, illetve az önálló vízilétesítmény vízjogi üzemeltetési engedélyét, és amennyiben az kötelezően előírt, a környezetvédelmi engedélyt;

*h)* a Vksztv. szerint kiadott működési engedélyt;

*i)* az üzemeltetési szabályzatot;

*j)* az ivóvízbiztonsági tervet.

(2) A közcélú ivóvízmű üzemeltetőjének az (1) bekezdésben foglaltakat figyelembe véve üzemeltetési utasítást kell készíteni.

**5. §**

(1) A közcélú ivóvízmű üzemeltetője – figyelemmel a Vksztv. 1. § (1) bekezdés c) pontjában és a Vksztv. 15. § (2) bekezdésében foglaltakra, az ellátásért felelős bevonásával – gondoskodik arról, hogy a víz termelését, kezelését, szállítását szolgáló építmények, műtárgyak, gépészeti, elektromos, irányítástechnikai berendezések, ivóvízminőség-ellenőrző műszerek rendeltetésszerűen és szakszerűen működjenek, a vízbázis vizét és a már kitermelt vizet szennyeződés ne érje, valamint, hogy a Vksztv. vhr. 1. § 38. pontja szerinti szolgáltatott ívóvíz minősége megfeleljen a közegészségügyi előírásoknak, az ivóvízminőségű vízre vonatkozó jogszabályokban előírt fizikai, kémiai, biológiai, bakteriológiai követelményeknek, figyelemmel a Vksztv. vhr. 57. § (1) és (1a) bekezdésére.

(2) Ha a vízminőség nem felel meg az (1) bekezdésben megjelölt követelményeknek, akkor a közcélú ivóvízmű üzemeltetője a Vksztv. 82. §-a alapján, az ivóvíz minőségi követelményeiről és az ellenőrzés rendjéről szóló kormányrendelet figyelembevételével jár el.

(3) Ha az ivóvízminőség változása műszaki hibát valószínűsít, akkor azt haladéktalanul meg kell állapítani, és egyidejűleg a hibaelhárítást meg kell kezdeni.

(4) A hiba elhárítása után csak akkor szabad a közcélú ivóvízművet (annak érintett egységét) üzembe helyezni, ha a vízjogi üzemeltetési engedélyben, az üzemeltetési szabályzatban, az ivóvízbiztonsági tervben, illetve más rendelkezésekben meghatározott feltételek maradéktalanul teljesülnek. Ha az ivóvíz kémiai, mikrobiológiai, illetve egyéb szennyezettsége valószínűsíthető, az 1000 m3/nap mennyiségnél kisebb kapacitású és 5000 főnél kevesebb állandó népességet ellátó közcélú ivóvízművek esetén az illetékes fővárosi és megyei kormányhivatal népegészségügyi feladatkörében eljáró járási (fővárosi kerületi) hivatala, az ennél nagyobb, illetve egy járás határán átnyúló közcélú ivóvízművek esetén a népegészségügyi feladatkörében eljáró fővárosi és megyei kormányhivatal (a továbbiakban: illetékes népegészségügyi szerv) az újbóli üzembe helyezés feltételéül szabhatja a vízminőség-ellenőrző vizsgálatok kedvező eredményét.

**6. §**

(1) A közcélú ivóvízmű üzemeltetője köteles az igénybe vett vízbázisból kitermelhető vizet és az általa termelt, illetve hálózatba juttatott ivóvíz fizikai, kémiai, bakteriológiai (szükség szerint biológiai, toxikológiai) minőségét rendszeresen ellenőrizni vagy ellenőriztetni. Az ellenőrzés - az ivóvíz folyamatos fertőtlenítése esetén - kiterjed a fertőtlenítés hatásosságának, az aktív fertőtlenítőszer koncentrációjának mérésére is.

(2) A közcélú ivóvízmű üzemeltetője köteles a víz minőségét valamennyi üzemelő és ideiglenesen üzemen kívül helyezett vízkivételi műnél, és a vízkezelés során is ellenőrizni. A vizsgálatok gyakoriságát és tartalmát (így például az összetevők, komponensek körét) az üzemeltetési szabályzatban, az üzemeltetési utasításban és az ivóvízbiztonsági tervben egyaránt rögzíteni kell a dokumentum funkciójának és jellegének megfelelő részletességgel. Az adatokat nyilván kell tartani és évente a működési terület szerinti vízügyi igazgatóság, mint adatellenőrző és adatérvényesítő szervezet útján a tárgyévet követő március 15-ig meg kell küldeni a vízgazdálkodásért felelős miniszter számára.

(3) A (2) bekezdés szerinti adatszolgáltatás elmaradása, illetve valótlan adatközlés gyanúja esetén a vízügyi igazgatóság a tárgyévet követő március 31-ig hatósági eljárást kezdeményez az illetékes vízügyi hatóságnál, aki az eljárás során a közcélú ivóvízmű üzemeltetőjét 8 nap válaszadási határidő szabásával a valóságot megjelenítő adatszolgáltatásra kötelezi. Az illetékes vízügyi hatóság a közcélú ivóvízmű üzemeltető által szolgáltatott valós adatokat haladéktalanul megküldi a vízügyi igazgatóságnak adatellenőrzés és adatérvényesítés céljából. A hatósági eljárás az adatok ellenőrzése és érvényesítése előtt nem zárható le. Az adatérvényesítést a vízügyi igazgatóság haladéktalanul elvégzi és annak eredményéről azonnal tájékoztatja az eljárást folytató vízügyi hatóságot, amely az eljárást pozitív adatérvényesítés esetén lezárja. A mért adatok nyilvántartásáról a vízgazdálkodásért felelős miniszter tájékoztatót tesz közzé.

1. **§**

(1) A vízkezelés során végzendő vizsgálatokra vonatkozó, az üzemeltetési szabályzatban és ivóvízbiztonsági tervben rögzítendő vizsgálati tervnek alkalmasnak kell lennie a technológia irányításához és ellenőrzéséhez szükséges adatok szolgáltatására és rögzítésére. A vizsgálati tervet az illetékes népegészségügyi szervvel jóvá kell hagyatni.

(2) A közcélú ivóvízmű üzemeltetője köteles a vízkivételi műnél évente alapvizsgálatot, a (3)-(5) bekezdés figyelembevételével legalább 6 évente alapállapot-vizsgálatot, a (6) bekezdés szerinti gyakorisággal ellenőrző vizsgálatot, a (7) bekezdés szerinti gyakorisággal sűrítő bakteriológiai vizsgálatot végezni, és a vizsgálati eredményeket minden tárgyévet követő március 31-ig a működési terület szerinti vízügyi igazgatósághoz eljuttatni. A vízügyi igazgatóság a vizsgálati eredményeket május 31-ig továbbítja az illetékes vízügyi hatóságnak.

(3) Felszín alatti vízkivételi művel rendelkező vízbázis esetén:

*a)* amennyiben a vízkivételi mű 2015. szeptember 1-jén üzemelt, vagy 2015. szeptember 1-jét megelőző időpontban ideiglenesen üzemen kívül helyezésre került és a vízbázisnál nem végezték el az első alapállapot-vizsgálatot, 2017. december 31-ig kell az alapállapot-vizsgálatot,

*b)* amennyiben a vízkivételi mű 2015. szeptember 1-jét megelőző időpontban került üzemen kívül helyezésre és a vízbázisnál nem végezték el az első alapállapot-vizsgálatot, az újbóli üzembe helyezés előtt kell az alapállapot-vizsgálatot,

*c)* amennyiben a vízkivételi mű 2015. szeptember 1-jét követően került vagy kerül első alkalommal üzembe helyezésre, az üzembe helyezéstől számított két naptári éven belül kell az első alapállapot-vizsgálatot

a trícium vizsgálattal együtt elvégezni.

(4) A trícium vizsgálatokat 6 év múlva meg kell ismételni. Az ismételt alapállapot-vizsgálatokat csak azoknál a vízkivételi műveknél szükséges elvégezni, melyeket a hatáskörrel rendelkező hatóságok és a vízügyi igazgatóság bevonásával az illetékes vízügyi hatóság erre kijelöl.

(5) A kijelölt felszín alatti vízkivételi művek köre legalább a következőket kell magában kell foglalja:

*a)* a legnagyobb víztermeléssel jellemzett,

*b)* a legnagyobb vízutánpótlódás irányába eső szélső,

*c)* a sérülékenység szempontjából leginkább veszélyeztetett,

*d)* a Víz Keretirányelv szerint elrendelt vizsgálati programban szereplő vízkivételi mű.

(6) Az ellenőrző vizsgálatok gyakorisága nem lehet kevesebb, mint

*a)* folyóvízből történő vízkivétel esetén naponta egy,

*b)* Balatonból történő vízkivétel esetében hetente két, víztározók esetében hetente egy,

*c)* nem védett vízkivételi mű esetében a rendszeres alapvizsgálatot követő félévben egy,

*d)* a gáztalanításon és fertőtlenítésen túlmenő vízkezelés esetében, továbbá az 5000  m3/napnál nagyobb kapacitású ivóvízműveknél a hálózati betáplálási pontokon havonta egy vizsgálat.

(7) Az ellenőrző vizsgálatok közötti időszakok bakteriológiai vizsgálatát az alábbi rend szerint kell elvégezni:

*a)* nem védett felszín alatti vízkivételi (művel) művekkel rendelkező 5000 m3/nap összkapacitás alatti ivóvízműveknél a nyersvíz főgyűjtővezetéken, az ennél nagyobb kapacitású ivóvízműveknél az egyes kútcsoportok nyersvíz gyűjtővezetékein legalább negyedévente,

*b)* védett felszín alatti vízkivételi (művel) művekkel rendelkező 5000 m3/nap összkapacitás alatti ivóvízműveknél a nyersvíz főgyűjtővezetékén, az ennél nagyobb kapacitású ivóvízműveknél a nyersvíz gyűjtővezetékein legalább félévente,

*c)* a *d)* pontban foglalt kivételtől eltekintve a gáztalanításon és fertőtlenítésen túlmenő vízkezelés esetében, továbbá az 5000 m3/napnál nagyobb kapacitású ivóvízműveknél a hálózati betáplálási pontokon legalább kéthetenként,

*d)* 100 m3/nap összkapacitást el nem érő ivóvízművek esetén a *c)* pontban részletezetteket negyedévente

el kell végezni.

(8) Az ellenőrző és bakteriológiai vizsgálatok során a korábban mért adatoktól jellemzően eltérő értékek mérésekor a vizsgálatot soron kívül meg kell ismételni, és az eltérés okát vizsgálni kell.

**8. §**

(1) A közcélú ivóvízmű üzemeltetőjének haladéktalanul el kell készíteni az észlelt problémák feltárását és a további biztonságos ivóvízellátást biztosító részletes vizsgálati tervet az alábbi esetekben:

*a)* ha az ivóvízvételi helyen, a felszín alatti vizek védelméről szóló kormányrendelet és a felszíni vizek minősége védelméről szóló kormányrendelet szerinti vizsgálatok adatai vagy egyéb helyről származó információk alapján várható a vízkivételi műnél nem vizsgált jellemző megjelenése;

*b)* ha a vízkivételi műnél, továbbá bármely, az ivóvízmű üzemeltetésével kapcsolatos vízminőségi vizsgálat (így például a figyelőkutak vizsgálata, a vízutánpótlódás területén lévő szennyezés, illetve valószínűsíthető szennyezettség) alapján várható felszín alatti vizek védelméről szóló kormányrendelet és a felszíni vizek minősége védelméről szóló kormányrendelet szerinti kockázatos anyag(ok) megjelenése vagy határértéket megközelítő, illetve meghaladó koncentrációja.

(2) A részletes vizsgálati tervnek tartalmaznia kell a vizsgálandó ivóvízvételi helyeket, komponenseket és a vizsgálatok gyakoriságát. A részletes vizsgálati tervet az üzemeltetési utasításhoz annak módosításával és a szükséges intézkedések kezdeményezésével kell csatolni. A részletes vizsgálati tervet az ivóvízmű ivóvízbiztonsági terv felülvizsgálatakor figyelembe kell venni.

(3) Védett felszín alatti vízkivételi mű esetében az alapállapot-vizsgálat keretében

*a)* a rendelet 2. melléklete szerinti (A) és (K) jelű komponenseket,

*b)* amennyiben a fenol index értéke 10 μg/l-nél nagyobb, akkor a 2. melléklet szerinti (F) jelű komponenseket is,

*c)* amennyiben a mért AOX érték 20 μg/l-nél nagyobb, akkor a 2. melléklet szerinti (PCB) és (HS) jelű komponenseket is,

*d)* amennyiben a mért UV olaj index kontroll vizsgálattal megerősítve nagyobb, mint 10 μg/l, akkor a 2. melléklet szerinti (SM) jelű táblázat komponenskörét is

mérni kell.

(4) A felszíni és a nem védett felszín alatti vízkivételi művek esetében az alapállapot-vizsgálatot a (2) bekezdésben foglaltakon kívül ki kell terjeszteni a 2. melléklet szerinti (P) jelű komponensekre is.

(5) Kutakból történő vízkivételnél a mintavételi és fontosabb műszaki adatokat a rendelet 3. mellékletében foglalt (M) jelű adatlap szerinti jegyzőkönyvben kell rögzíteni.

(6) A 7. § (2) bekezdés szerint elvégzett vizsgálatok dokumentálása mellett az adatszolgáltatás az eredeti laboratóriumi vizsgálati eredményeknek a vízügyi igazgatóság által biztosított elektronikus adattáblák kitöltésével, az eredeti laboratóriumi vizsgálati lap digitalizált másolatának egyidejű csatolásával és a vízügyi igazgatóság számára határidőben történő megküldésével történik. Az adatszolgáltató közcélú ivóvízmű üzemeltető felelős a szolgáltatott adatok valódiságáért. A vízügyi igazgatóság, illetve a vízügyi hatóság az adatellenőrzés során az eredeti laboratóriumi vizsgálati eredmények hiteles másolatának megküldését, illetve az eredeti iratok helyszíni szemle során történő bemutatását előírja.

(7) A felszín alatti vizet termelő ivóvízmű üzemeltetője köteles a kitermelt víz mennyiségét, kutankénti üzemi vízhozamát és üzemi víz(nyomás)szintjét, nyugalmi víz(nyomás)szintjét és a termelt víz hőmérsékletét legalább havi gyakorisággal mérni, és az adatokat a tárgyévet követő március 31-ig a működési terület szerinti vízügyi igazgatósághoz eljuttatni.

(8) A figyelő-, tartalék és üzemen kívüli vízkivételi mű esetében a hatóság által előírt gyakorisággal, de legalább évente egy alkalommal a nyugalmi víz(nyomás) szint mérést is el kell végezni.

**9. §**

(1) A felhasználó által bejelentett, a szolgáltatott ivóvíz minőségével kapcsolatos kifogás esetén - ha a kifogás oka még nem ismert - az ellenőrzést haladéktalanul el kell végezni, és amennyiben a kifogás alapos, az 5. §-ban foglaltak szerint kell eljárni.

(2) A közüzemi ivóvízellátáshoz szükséges üzemviteli laboratóriumi vizsgálatokról a közcélú ivóvízmű üzemeltető saját maga vagy kiszervezés keretében megbízott, vizsgálati jogosultsággal rendelkező laboratórium útján gondoskodik.

(3) A minőség-ellenőrzést szolgáló ivóvízvizsgálatok végzésére csak az ivóvíz minőségi követelményeiről és az ellenőrzés rendjéről szóló kormányrendelet szerint alkalmasnak elfogadott laboratórium jogosult.

(4) Saját laboratórium esetén a vizsgálatok tárgyi feltételeinek biztosításáról, így legalább két laboratóriumi helyiség kialakításáról, az előírt műszerek, felszerelések meglétéről, a vizsgálatot végző személyek számára a vonatkozó műszaki előírások hozzáférhetőségéről a közcélú ivóvízmű üzemeltetőnek gondoskodnia kell.

(5) A szolgáltatott ivóvíz minőségének elbírálásához szükséges vizsgálati programmal kapcsolatos esetleges vitában az illetékes népegészségügyi szerv álláspontja az irányadó.

(6) Saját laboratórium esetén közcélú ivóvízmű üzemeltetőnek a laboratóriumi munka megbízhatóságának ellenőrzésére olyan belső vizsgálati rendszert kell működtetnie, amely alkalmas a vizsgálati minták azonosítására, a vizsgálati módszerek belső ellenőrzésére, az eszközök és műszerek karbantartásának, továbbá a vizsgálati eredményeknek az ellenőrzésére és nyilvántartására. A rendszer működtetéséért a laboratórium vezetője a felelős.

***3. Közcélú szennyvízelvezető, -tisztító művekre vonatkozó rendelkezések***

**10. §**

(1) A közcélúszennyvízelvezető, -tisztító mű szakszerű és biztonságos üzemeltetésével kapcsolatos műszaki, technológiai, biztonságtechnikai, közegészségügyi, ár- és belvízvédelmi, környezet-, víz- és természetvédelmi előírásokat, továbbá az egyes tevékenységek gyakorlásának személyi feltételeit üzemeltetési szabályzatban kell meghatározni.

(2) Az üzemeltetési szabályzat készítésére a 3. § (2) bekezdésének rendelkezése az irányadó. A szabályzat tartalmára a 3. § (3) bekezdésében foglaltakat kell megfelelően alkalmazni.

**11. §**

A közcélú szennyvízelvezető, -tisztító mű üzemeltetőjének az üzemirányításra szolgáló helyiségben hozzáférhető helyen kell tartania a 4. § *a)-c)* pontjaiban leírtakat, valamint

*a)* a geodéziai felméréseket rögzítő dokumentumokat, közműegyeztetett hálózati térképeket;

*b)* a beérkező szennyvíz, illetve a tisztított szennyvíz mennyiségét és minőségét is rögzítő vizsgálati adatokat;

*c)* a vízjogi üzemeltetési engedélyt;

*d)* a Vksztv. szerint kiadott működési engedélyt.

**12. §**

(1) A közcélú szennyvízelvezető, -tisztító mű üzemeltetője a vízjogi üzemeltetési engedélyben foglaltaknak megfelelően gondoskodik a közcélú szennyvízelvezető műbe bebocsátott szennyvíz - egyesített rendszer esetén a szennyvíz és a csapadékvíz - elvezetéséről, kezeléséről és ártalommentes elhelyezéséről.

(2) Az (1) bekezdésben meghatározott feladatok ellátása során a közcélú szennyvízelvezető, -tisztító mű üzemeltető gondoskodik annak ellenőrzéséről, hogy a közcélú szennyvízelvezető műbe csak a Vksztv. vhr-ben előírt, olyan összetételű - szükség szerint előtisztított - szennyvizet vezessenek be, amelynek tisztítására a mű rendeltetésszerű működés mellett alkalmas, állagára nem káros, és az ott dolgozók egészségét, testi épségét nem veszélyezteti.

(3) A közcélú szennyvízelvezető, -tisztító művet úgy kell üzemeltetni, hogy kiépítési jellemzőinek megfelelő mértékben alkalmas legyen az összegyűjtött szennyvíz előírt mértékű tisztítására, elégítse ki a biztonságtechnikai, környezet- és természetvédelmi követelményeket.

(4) A keletkező szennyvíziszap, rácsszemét és homok üzemszerű eltávolításánál a közcélú szennyvízelvezető, -tisztító mű üzemeltetőnek gondoskodnia kell arról, hogy a szállítás és a kezelés (ártalmatlanítás, hasznosítás) a környezeti elemekben csak a határértékeknek megfelelő környezetterhelést eredményezzen.

(5) A közcélú szennyvízelvezető, -tisztító mű üzemeltetését szolgáló berendezések, műszerek, informatikai rendszerek folyamatos működéséről és fenntartásáról a közcélú szennyvízelvezető, -tisztító mű üzemeltetőnek kell gondoskodnia.

**13. §**

(1) A közcélú szennyvízelvezető mű működésében keletkezett hibák elhárítása során, illetve a karbantartási vagy fejlesztési munkák alatt a szennyvíz továbbvezetéséről folyamatosan gondoskodni kell.

(2) A közcélú szennyvízelvezető, -tisztító mű üzemeltetésével összefüggő, a környezetet károsító, vagy annak közvetlen veszélyével járó üzemzavart a közcélú szennyvízelvezető, -tisztító mű üzemeltetőnek haladéktalanul be kell jelentenie a területileg illetékes környezetvédelmi hatóságnak, az ellátásért felelősnek, a víziközmű tulajdonosainak, a vízügyi hatóságnak és a vízügyi igazgatóságnak. Amennyiben a közcélú szennyvízelvezető, -tisztító műből kijutó szennyezés emberi egészséget veszélyeztet, a közcélú szennyvízelvezető, -tisztító mű üzemeltetőnek, az illetékes népegészségügyi szervet, természetvédelmi védelem alatt álló terület veszélyeztetése esetén a területileg illetékes természetvédelmi hatóságot is értesítenie kell.

(3) Hibaelhárítás, karbantartás után a közcélú szennyvízelvezető, -tisztító művet, illetve annak valamennyi érintett egységét a vízjogi üzemeltetési engedélyben, illetve más rendelkezésekben meghatározott műszaki feltételek megléte esetén helyezhető ismételten üzembe.

**14. §**

(1) A közcélú szennyvízelvezető, -tisztító műbe bebocsátott, a tisztítás alatt álló, valamint a tisztított szennyvíz és a szennyvíziszap fizikai, kémiai, biológiai, bakteriológiai, szükség szerinti toxikológiai vizsgálatát a közcélú szennyvízelvezető, -tisztító mű üzemeltetője végzi vagy végezteti.

(2) A vizsgálat kiterjed a közcélú szennyvízelvezető műbe bebocsátott szennyvíz minőségére, a közcélú szennyvízelvezető, -tisztító mű megjelölt pontjain történő mintavételekre, a közcélú szennyvíztisztító műtárgyak hatásfokvizsgálatával járó minőség-ellenőrzésre, továbbá az újrafelhasználásra kerülő tisztított szennyvíz és a szennyvíziszap mennyiségi, valamint fizikai, kémiai és biológiai vizsgálatára is. A közcélú szennyvíztisztítóba kerülő, illetve onnan továbbvezetett, tisztított szennyvíz vizsgálatát a felszíni vizek minősége védelmének szabályairól szóló kormányrendelet szerint kell végrehajtani.

(3) Mezőgazdasági felhasználásra csak olyan szennyvíz és szennyvíziszap adható át, amelynek minősége megfelel a szennyvizek és szennyvíziszapok mezőgazdasági felhasználásának és kezelésének szabályairól szóló kormányrendeletben meghatározott minőségi követelményeknek.

(4) A közüzemi szennyvízelvezetés-szolgáltatáshoz szükséges üzemviteli laboratóriumi vizsgálatokról a közcélú szennyvízelvezető, -tisztító mű üzemeltető saját maga vagy kiszervezés keretében megbízott, vizsgálati jogosultsággal rendelkező laboratórium útján gondoskodik.

(5) A közcélú szennyvízelvezető, -tisztító mű üzemeltető az elvezetett vagy a tisztított szennyvíz minőségében bekövetkezett hátrányos változás észlelésekor az okok felderítése és a minőségromlás megszüntetése érdekében köteles haladéktalanul intézkedni az illetékes vízügyi hatóság egyidejű tájékoztatása mellett, szükség esetén közigazgatási hatósági eljárást kezdeményezni.

**15. §**

(1) A 2000 lakosegyenértékkel (a továbbiakban: LE) jellemezhetőnek kell tekinteni minden olyan közcélú szennyvíztisztító-telepet, amelynek a tényleges terhelése a 200 m3/napot meghaladja, kivéve, ha a közcélú szennyvíztisztító mű üzemeltetője egy év alatt vett 4 mintával igazolja, vagy büntetőjogi felelőssége mellett nyilatkozik arra nézve, hogy a telep terhelése kisebb, mint 2000 LE, és ezért nem esik az előírás hatálya alá. Ez utóbbi esetben a vízügyi hatóság bármikor jogosult ellenőrző mérésre, és ha annak eredménye megismétlés után is azt mutatja, hogy a közcélú szennyvíztisztító mű üzemeltető által az előírás hatálya alá nem tartozónak minősített telep a valóságban az előírás hatálya alá tartozik, a telep vezetőjével szemben szabálysértési eljárást kezdeményez.

(2) A LE-ben kifejezett terhelést az év folyamán a telepre belépő maximális heti terhelés átlaga alapján kell megállapítani, kivéve a rendkívüli (így például egyesített rendszerű csapadékvíz-elvezetés esetében intenzív esőzés) esetben előállt helyzetet.

(3) A szennyvízvizsgálatok szempontjából a 2000 LE teljesítőképességnél nagyobb közcélú szennyvíztisztító telepre befolyó- és a telepről elfolyó szennyvíz minőségének az 5 napos biokémiai oxigénigény (BOI5) alapján történő vizsgálatáról is gondoskodni kell. Az előírt vizsgálati gyakoriság nem lehet kevesebb mint 1 vizsgálat/hét.

(4) Az adatokat nyilván kell tartani és évente az illetékes vízügyi igazgatóság, mint adatellenőrző és adatérvényesítő szervezet útján meg kell küldeni a vízgazdálkodásért felelős miniszter számára.

(5) A közcélú szennyvíztisztító mű üzemeltető köteles a közcélú szennyvíztisztító telep hidraulikai és LE kapacitás kihasználtságának, működésének - az előző évi rendszeres vizsgálatok összesített mérési eredményeire alapozott - értékelését (a befolyó- és elfolyó szennyvíz mennyisége, szennyvízminőségi vizsgálati eredmények az előírt helyeken és módokon) a területileg illetékes vízügyi igazgatósághoz a mérést követően haladéktalanul megküldeni.

**16. §**

Több vízügyi hatóság illetékességi területén elhelyezkedő regionális víziközmű rendszer esetén az üzemeltetési követelmények teljesítésének ellenőrzését a víziközmű-szolgáltató székhelye szerint illetékes vízügyi hatóság végzi.

***4. Záró rendelkezések***

**17. §**

Ez a rendelet a kihirdetést követő 30. napon lép hatályba.

**18. §**

A vízkivételi művek első alapállapot-vizsgálatát a már üzemelő vízilétesítmények esetében 2017. december 31-ig a vízjogi üzemeltetési engedély felülvizsgálata keretében kell elvégezni, amelynek teljesítését az üzemeltetési utasításban is rögzíteni kell.

**19. §**

Ez a rendelet

*a)* a települési szennyvíztisztításról szóló, 1991. május 21-i 91/271/EGK tanácsi irányelv 2. cikk (6) bekezdésének, 10. cikkének, 15. cikkének és I. számú mellékletének;

*b)* a 91/271/EGK tanácsi irányelvnek az I. mellékletében meghatározott egyes követelményekre tekintettel történő módosításáról szóló, 1998. február 27-i 98/15/EK bizottsági irányelvnek;

*c)* az emberi fogyasztásra szánt víz minőségéről szóló, 1998. november 3-i 98/83/EK tanácsi irányelvnek;

*d)* a vízpolitika terén a közösségi fellépés kereteinek meghatározásáról szóló, 2000. október 23-i 2000/60/EK európai parlamenti és tanácsi irányelvnek;

*e)* a lakosság egészségének az emberi fogyasztásra szánt vízben található radioaktív anyagokkal szembeni védelmére vonatkozó követelmények meghatározásáról szóló, 2013. október 22-i 2013/51/Euratom tanácsi irányelvnek;

*f)* a 91/271/EGK tanácsi irányelv végrehajtását célzó nemzeti programokról szóló jelentéstétel formanyomtatványairól szóló, 2014. június 26-i 2014/431/EU bizottsági végrehajtási határozatnak

*g)* az emberi fogyasztásra szánt víz minőségéről szóló 98/83/EK tanácsi irányelv II. és III. mellékletének módosításáról szóló, 2015. október 6-i 2015/1787/EU bizottsági irányelvnek

való megfelelést szolgálja.

**20. §**

(1) Ez a rendelet a belső piaci szolgáltatásokról szóló, 2006. december 12-i 2006/123/EK európai parlamenti és tanácsi irányelvnek való megfelelést szolgálja.

(2) E rendelet tervezetének a belső piaci szolgáltatásokról szóló, 2006. december 12-i 2006/123/EK európai parlamenti és tanácsi irányelv szerinti előzetes bejelentése megtörtént.

**21. §**

Hatályát veszti a víziközművek üzemeltetéséről szóló 21/2002. (IV. 25.) KöViM rendelet.

1. *melléklet a \_\_/2016. (\_\_\_. \_\_\_.) BM rendelethez*

***A víziközmű üzemeltetésének szakmai képesítési előírásai***

**A) Közcélú ivóvízművek üzemeltetésének képesítési előírásai**

1. **Területi, vagy szakági irányító**

Teljes kredit értékkel elfogadható szakirányú továbbképzések: SzT1 vagy SzT3 vagy SzT5 vagy SzT6

|  |  |  |  |  |
| --- | --- | --- | --- | --- |
|  | A) | B) | C) | D) |
|  |  | Nagyobb  mint  1000 m3/nap | Nagyobb mint  100 m3/nap  és  kisebb-egyenlő mint  1000 m3/nap | Kisebb- egyenlő mint  100 m3/nap |
|  | Minimálisan szükséges alapképzettség | EM1, EM2, EM3 | M1, M2, M3 | M1, M2, M3 |
|  | Minimálisan szükséges kredit | 30 | 20 | 10 |

1. **Felszíni vízbázisra települt víztermelő, víztisztító telep vezetője**

Teljes kredit értékkel elfogadható szakirányú továbbképzések: SzT1 vagy SzT3 vagy SzT6

|  |  |  |  |  |
| --- | --- | --- | --- | --- |
|  | A) | B) | C) | D) |
|  |  | Nagyobb  mint  1000 m3/nap | Nagyobb mint  100 m3/nap  és  kisebb-egyenlő mint  1000 m3/nap | Kisebb- egyenlő mint  100 m3/nap |
|  | Minimálisan szükséges alapképzettség | EM1, EM2 | M1, M2 | M1, M2 |
|  | Minimálisan szükséges kredit | 25 | 20 | 10 |

1. **Vezető diszpécser**

Teljes kredit értékkel elfogadható szakirányú továbbképzések: SzT1 vagy SzT3 vagy SzT5 vagy SzT6

|  |  |  |  |  |
| --- | --- | --- | --- | --- |
|  | A) | B) | C) | D) |
|  |  | Nagyobb  mint  1000 m3/nap | Nagyobb mint  100 m3/nap  és  kisebb-egyenlő mint  1000 m3/nap | Kisebb- egyenlő mint  100 m3/nap |
|  | Minimálisan szükséges alapképzettség | M1, M2, M3 | M1, M2, M3 | M1, M2, M3 |
|  | Minimálisan szükséges kredit | 20 | 15 | 10 |

1. **Felszínalatti vízbázisra települt víztermelő, víztisztító telep vezetője**

Teljes kredit értékkel elfogadható szakirányú továbbképzések: SzT1 vagy SzT3 vagy SzT6

|  |  |  |  |  |
| --- | --- | --- | --- | --- |
|  | A) | B) | C) | D) |
|  |  | Nagyobb  mint  1000 m3/nap | Nagyobb mint  100 m3/nap  és  kisebb-egyenlő mint  1000 m3/nap | Kisebb- egyenlő mint  100 m3/nap |
|  | Minimálisan szükséges alapképzettség | M1, M2, M3 | M1, M2, M3 | M1, M2, M3 |
|  | Minimálisan szükséges kredit | 20 | 15 | 10 |

1. **Víziközmű-hálózat üzemeltetés irányítója**

Teljes kredit értékkel elfogadható szakirányú továbbképzések: SzT1 vagy SzT5

|  |  |  |  |  |
| --- | --- | --- | --- | --- |
|  | A) | B) | C) | D) |
|  |  | Nagyobb  mint  1000 m3/nap | Nagyobb mint  100 m3/nap  és  kisebb-egyenlő mint  1000 m3/nap | Kisebb- egyenlő mint  100 m3/nap |
|  | Minimálisan szükséges alapképzettség | M1, M2, M3 | M1, M2, M3 | M1, M2, M3 |
|  | Minimálisan szükséges kredit | 20 | 15 | 10 |

1. **Belső ivóvízminőség ellenőrzés vezetője**

Teljes kredit értékkel elfogadható szakirányú továbbképzések: SzT2

|  |  |  |  |  |
| --- | --- | --- | --- | --- |
|  | A) | B) | C) | D) |
|  |  | Nagyobb  mint  1000 m3/nap | Nagyobb mint  100 m3/nap  és  kisebb-egyenlő mint  1000 m3/nap | Kisebb- egyenlő mint  100 m3/nap |
|  | Minimálisan szükséges alapképzettség | EM2 | M2 | M2 |
|  | Minimálisan szükséges kredit | 25 | 20 | 10 |

**B) Közcélú szennyvízelvezető, -tisztító művek üzemeltetésének képesítési előírásai**

1. **Területi, vagy szakági irányító**

Teljes kredit értékkel elfogadható szakirányú továbbképzések: SzT1 vagy SzT2 vagy SzT4 vagy SzT6

|  |  |  |  |  |
| --- | --- | --- | --- | --- |
|  | A) | B) | C) | D) |
|  |  | Nagyobb  mint  10000 LE | Nagyobb mint  1000 LE  és  kisebb-egyenlő mint  10000 LE | Kisebb- egyenlő mint  1000 LE |
|  | Minimálisan szükséges alapképzettség | EM1, EM2, EM3 | M1, M2, M3 | M1, M2, M3 |
|  | Minimálisan szükséges kredit | 30 | 20 | 10 |

1. **Közcélú szennyvíztisztító telep vezetője**

Teljes kredit értékkel elfogadható szakirányú továbbképzések: SzT1 vagy SzT2 vagy SzT4 vagy SzT6

|  |  |  |  |  |
| --- | --- | --- | --- | --- |
|  | A) | B) | C) | D) |
|  |  | Nagyobb  mint  10000 LE | Nagyobb mint  1000 LE  és  kisebb-egyenlő mint  10000 LE | Kisebb- egyenlő mint  1000 LE |
|  | Minimálisan szükséges alapképzettség | EM1, EM2, EM3 | M1, M2, M3 | M1, M2, M3 |
|  | Minimálisan szükséges kredit | 25 | 20 | 15 |

1. **Vezető diszpécser**

Teljes kredit értékkel elfogadható szakirányú továbbképzések: SzT1 vagy SzT2 vagy SzT4 vagy SzT6

|  |  |  |  |  |
| --- | --- | --- | --- | --- |
|  | A) | B) | C) | D) |
|  |  | Nagyobb  mint  10000 LE | Nagyobb mint  1000 LE  és  kisebb-egyenlő mint  10000 LE | Kisebb- egyenlő mint  1000 LE |
|  | Minimálisan szükséges alapképzettség | M1, M2, M3 | M1, M2, M3 | M1, M2, M3 |
|  | Minimálisan szükséges kredit | 20 | 15 | 10 |

1. **Víziközmű-hálózat üzemeltetés irányítója**

Teljes kredit értékkel elfogadható szakirányú továbbképzések: SzT1 vagy SzT2 vagy SzT5

|  |  |  |  |  |
| --- | --- | --- | --- | --- |
|  | A) | B) | C) | D) |
|  |  | Nagyobb  mint  10000 LE | Nagyobb mint  1000 LE  és  kisebb-egyenlő mint  10000 LE | Kisebb- egyenlő mint  1000 LE |
|  | Minimálisan szükséges alapképzettség | M1, M2, M3 | M1, M2, M3 | M1, M2, M3 |
|  | Minimálisan szükséges kredit | 20 | 15 | 10 |

1. **Belső szennyvízminőség ellenőrzés vezetője**

Teljes kredit értékkel elfogadható szakirányú továbbképzések: SzT2

|  |  |  |  |  |
| --- | --- | --- | --- | --- |
|  | A) | B) | C) | D) |
|  |  | Nagyobb  mint  10000 LE | Nagyobb mint  1000 LE  és  kisebb-egyenlő mint  10000 LE | Kisebb- egyenlő mint  1000 LE |
|  | Minimálisan szükséges alapképzettség | EM2 | M2 | M2 |
|  | Minimálisan szükséges kredit | 25 | 20 | 10 |

**C) Közcélú ivóvízművek és közcélú szennyvízelvezető, -tisztító művek üzemeltetésére vonatkozó közös előírások**

1. Az A) és B) fejezet szerinti táblázatokban meghatározott „területi vagy szakági irányító”, valamint „vezető diszpécser” megnevezésű munkakörök esetében az egyes oszlopokban előírt teljesítményhatárok a dolgozó által irányított valamennyi vízilétesítmény összesített teljesítőképességére vonatkoznak.

2. Azon munkakört betöltő személyek, akik az A) és B) fejezet szerinti táblázatokban megjelölt képesítési előírásoknak nem felelnek meg, de a jelenlegi munkakörük betöltésének kezdete e rendelkezés hatályba lépése előtti, a rendeletben előírt munkakörben a képzési előírásoknak e rendelet hatálybalépését követő 6 éven belül kell megfelelni.

3. A képesítések D) fejezet szerinti felsorolásában nem szereplő, de a felsőoktatásban szerezhető képesítések jegyzékéről és az új képesítések jegyzékbe történő felvételéről szóló 139/2015. (VI. 9.) Korm. rendelet szerinti

* szakirányú felsőfokú műszaki végzettség egyenértékű, míg
* nem szakirányú felsőfokú műszaki végzettség 5 éves szakirányú szakmai gyakorlat igazolása esetén egyenértékű

az A) és B) fejezet szerinti táblázatokban megadott kompetencia követelmény szinthez tartozó alapképzettségi (Ak) kritériummal.

**D) Az 1. mellékletben alkalmazott jelölések, a kapcsolódó képesítések, a kompetenciát igénylő feladatkörök, munkakörök és a kreditpont érték számítása**

**1. Ak - Alapképzettség:**

1.1. EM - Egyetemi mesterképzés, vagy osztatlan egyetemi (5 éves) képzés

* EM1 - 15 kredit - Vízellátás-csatornázás szakirányú mester
  + Vízépítő mérnök
  + Építőmérnök, Vízellátás-csatornázás szakirány
  + Építőmérnök, Vízmérnöki szakirány
  + Építőmérnök, Települési szakirány
  + Infrastruktúra-Építőmérnök, Víz- és Vízi Környezetmérnöki Szakirány
  + Víz- és Szennyvíz technológus mérnök
  + Építőmérnök, Víz- és Közműépítő
  + Építőmérnök, Közműépítés- és üzemeltetés
  + Hidrogeológus, hidrogeológus mérnök
* EM2 - 15 kredit - Vízminőség szakirányú mester
  + Vegyészmérnök
  + Vegyész
  + Biomérnök
  + Biológus
  + Kémikus
  + Környezetmérnök
* EM3 - 10 kredit - Egyéb szakirányú mester
  + Általános mérnök
  + Szerkezetépítő mérnök
  + Közlekedésépítő mérnök
  + Földmérő és térinformatikai mérnök
  + Hidrológus, Hidrológus mérnök
  + Közlekedés mérnök
  + Agrármérnök

1.2. M - Egyetemi alapképzés (BSc), vagy főiskolai képzés

* M1 - 10 kredit - Vízellátás-csatornázás szakirányú alap
  + Vízépítő mérnök
  + Építőmérnök, Vízellátás-csatornázás szakirány
  + Építőmérnök, Vízmérnöki szakirány
  + Építőmérnök, Települési szakirány
  + Építőmérnök, Környezeti szakirány
  + Építőmérnök, Vízi közmű és környezetmérnöki specializáció
  + Víz- és Szennyvíz technológus mérnök
  + Építőmérnök, Víz- és Közműépítő
  + Mélyépítő üzemmérnök
  + Vízellátási és csatornázási (települési vízgazdálkodási) üzemmérnök
  + Vízügyi üzemeltetési mérnök
  + Hidrogeológus, hidrogeológus mérnök
* M2 - 10 kredit - Vízminőség szakirányú alap
  + Vegyészmérnök
  + Vegyész
  + Biomérnök
  + Biológus
  + Kémikus
  + Környezetmérnök, Víztisztítás, szennyvíztisztítás szakirány
  + Környezetmérnök, Környezettechnológia szakirány
* M3 - 5 kredit - Egyéb szakirányú alap
  + Vízgazdálkodási menedzser
  + Mezőgazdasági (területi) vízgazdálkodási üzemmérnök
  + Építőmérnök, területi vízgazdálkodási szakirány
  + Mezőgazdasági gépész üzemmérnök
  + Szerkezetépítő mérnök
  + Közlekedésépítő mérnök
  + Földmérő és térinformatikai mérnök
  + Hidrológus, Hidrológus mérnök
  + Környezetmérnök
  + Közlekedés mérnök
  + Agrármérnök

**2. SzT - Felsőfokú alapképzettségre épülő szakirányú továbbképzések**

* SzT1 - 10 kredit - Általános, a teljes szakterületre kiterjedő, átfogó továbbképzések
  + Vízellátás-csatornázás szakmérnök
  + Vízellátás-csatornázás, környezetegészségügyi szakmérnök
  + Vízellátási és csatornázási szaküzemmérnök
* SzT2 - 10 kredit - Vízminőség szakirányú továbbképzések
  + Minőségirányító analitikus szakmérnök
  + Műszeres analitikai kémia szakmérnök
  + Vízminőség-védelmi szakmérnök
  + Mikrobiológus
* SzT3 - 5 kredit - Közüzemi ivóvízellátási szakterületre kiterjedő továbbképzések
  + Vízellátási szaküzemmérnök
  + Vízellátás, vízkezelés szakmérnök
* SzT4 - 5 kredit - Közüzemi szennyvíz elvezetési és tisztítási területre kiterjedő továbbképzések
  + Környezetvédelmi szakmérnök
  + Települési szennyvízgazdálkodási szakmérnök
  + Csatornázási szaküzemmérnök
* SzT5 - 5 kredit - Víziközmű hálózatüzemeltetési és építési területre vonatkozó továbbképzések
  + Közműfenntartási és üzemeltetési szakmérnök, vagy szaküzemmérnök
  + Közműépítési szakmérnök
  + Vízépítő szaküzemmérnök
* SzT6 - 5 kredit - Víz- és szennyvíztisztítási szakterületre vonatkozó továbbképzések
  + Víz- és szennyvíztisztítási szakmérnök, vagy szaküzemmérnök

**3. Gy - Gyakorlati idő**

Vízellátás-csatornázás üzemeltetési munkahelyeken, az alapdiploma megszerzését követően - legfeljebb 2 év megszakítással - eltöltött idő. Értéke évente 1 kredit.

**4. Kompetenciát igénylő feladatkörök, munkakörök**

4.1. Közüzemi ivóvízellátás

Területi, vagy szakági irányító

Vezető diszpécser

Víztermelő, víztisztító telep vezetője

* Felszíni vízbázisra települt közcélú ivóvízmű esetén
* Felszín alatti vízbázisra települt közcélú ivóvízmű esetén

Hálózati üzemeltetés irányítója

Belső vízminőség ellenőrzés vezetője

4.2. Közüzemi szennyvízelvezetés és tisztítás

Területi, vagy szakági irányító

Vezető diszpécser

Szennyvíz tisztító telep vezetője

Hálózati üzemeltetés irányítója

Belső vízminőség ellenőrzés vezetője

**5. A szükséges kompetencia meghatározásának alapelve**

A minimálisan szükséges szakmai kompetencia az alapképzettségből (Ak = EM, vagy M), szakirányú továbbképzésből és gyakorlati időből számított kreditszámokból adódik össze:

Kompetencia = (Ak + SzT + Gy) \* AK / 10 [kredit]

Ahol:

Ak – alapképzettség

SzT – szakirányú továbbképzés

Gy – szakmai gyakorlat

Továbbá az egyenértékűnek minősülő felsőfokú képesítések a felsőoktatásban szerezhető képesítések jegyzékéről és új képesítések jegyzékbe történő felvételéről szóló 139/2015. (VI. 9.) Korm. rendelet alapján.

1. *melléklet a \_\_/2016. (\_\_\_. \_\_\_.) BM rendelethez*

***Vízkivételi műveknél végzendő kémiai és bakteriológiai vizsgálatok***

|  |  |  |
| --- | --- | --- |
|  | A) | B) |
|  | *Ellenőrző kémiai vizsgálatok* | E |
|  | fajlagos elektromos vezetőképesség | μS/cm |
|  | ammónium | mg/l |
|  | nitrát | mg/l |
|  | nitrit | mg/l |
|  | KOIps | mg/l |
|  | klorid | mg/l |
|  | *Bakteriológiai vizsgálatok* | B |
|  | E. coli |  |
|  | telepszám 22 °C-on |  |
|  | coliform bakt. |  |
|  | *Rendszeres alap kémiai vizsgálatok* | A |
|  | fajlagos elektromos vezetőképesség | μS/cm |
|  | pH |  |
|  | nátrium | mg/l |
|  | kálium | mg/l |
|  | kalcium | mg/l |
|  | magnézium | mg/l |
|  | vas | mg/l |
|  | mangán | mg/l |
|  | ammónium | mg/l |
|  | klorid | mg/l |
|  | szulfát | mg/l |
|  | hidrogénkarbonát | mg/l |
|  | karbonát | mg/l |
|  | nitrát | mg/l |
|  | nitrit | mg/l |
|  | összes keménység | CaO/mgl |
|  | lúgosság (m) | mmol/1 |
|  | lúgosság (p) | mmol/1 |
|  | kémiai oxigénigény (KOIps) | mg/l |
|  | összes cianid[[1]](#footnote-1) | μg/l |
|  | arzén[[2]](#footnote-2) | μg/l |
|  | felszíni vízkivételi művek esetén összes oldott szerves szén (DOC) | mg/l |
|  | *Kiegészítő kémiai vizsgálatok* | K |
|  | fluorid | mg/l |
|  | oldott oxigén | mg/l |
|  | összes foszfor | mg/l |
|  | ortofoszfát | mg/l |
|  | detergensek (anionaktív, kationaktív, nem ionos) | mg/l |
|  | fenol index | μg/l |
|  | AOX | μg/l |
|  | UV olaj index | μg/l |
|  | antimon | μg/l |
|  | arzén | μg/l |
|  | bór | μg/l |
|  | higany | μg/l |
|  | kadmium | μg/l |
|  | króm | μg/l |
|  | nikkel | μg/l |
|  | ólom | μg/l |
|  | réz | μg/l |
|  | szelén | μg/l |
|  | alumínium | μg/l |
|  | *Fenolok (fenol index eredményétől függően)* | F |
|  | fenol | μg/l |
|  | krezol | μg/l |
|  | katechol | μg/l |
|  | rezorcin | μg/l |
|  | *Poliklórozott bifenilek (AOX mérés eredményétől függően)* | PCB |
|  | PCB28 | μg/l |
|  | PCB52 | μg/l |
|  | PCB101 | μg/l |
|  | PCB118 | μg/l |
|  | PCB138 | μg/l |
|  | PCB153 | μg/l |
|  | PCB180 | μg/l |
|  | 7 PCB összesen | μg/l |
|  | *Halogénezett szénhidrogének (AOX mérés eredményétől függően)* | HS |
|  | diklór-metán | μg/l |
|  | 1,1,2-triklór-trifluor-etán | μg/l |
|  | 2-klór-etanol | μg/l |
|  | széntetraklorid | μg/l |
|  | 1,2-diklór-propán | μg/l |
|  | 2,3-diklór-propilén | μg/l |
|  | 2-klóretil-vinil-éter | μg/l |
|  | 1,3-diklór-propilén | μg/l |
|  | 1,1,2-triklór-etán | μg/l |
|  | 1,2-dibróm-etán | μg/l |
|  | 1,1,2,2-tetraklór-etán | μg/l |
|  | cisz1,2-diklór-etilén | μg/l |
|  | 1,2-diklór-etán | μg/l |
|  | kloroform | μg/l |
|  | bróm-diklór-metán | μg/l |
|  | triklór-etilén | μg/l |
|  | dibróm-klór-metán | μg/l |
|  | tetraklór-etilén | μg/l |
|  | összes klórozott alifás szénhidrogén | μg/l |
|  | monoklórfenolok | μg/l |
|  | diklórfenolok | μg/l |
|  | triklórfenolok | μg/l |
|  | tetraklórfenolok | μg/l |
|  | pentaklórfenol | μg/l |
|  | összes klórfenol | μg/l |
|  | klórbenzol | μg/l |
|  | diklórbenzolok | μg/l |
|  | triklórbenzolok | μg/l |
|  | 1,2,3,4-tetraklórbenzol | μg/l |
|  | pentaklórbenzol | μg/l |
|  | hexaklórbenzol | μg/l |
|  | klórnaftalin | μg/l |
|  | bróm-benzol | μg/l |
|  | szumma halogénezett aromás szénhidrogén | μg/l |
|  | *Peszticidek* | P |
|  | acetoklór | μg/l |
|  | propaklór | μg/l |
|  | 2,4-D | μg/l |
|  | atrazin (Aktinit PK) | μg/l |
|  | lindán | μg/l |
|  | malation | μg/l |
|  | MCPA | μg/l |
|  | metil-paration | μg/l |
|  | simazin | μg/l |
|  | 2,4,5-T | μg/l |
|  | DDT/DDD/DDE | μg/l |
|  | dezetil-atrazin | μg/l |
|  | diazinon | μg/l |
|  | hexaklórbenzol | μg/l |
|  | dezipropil-atrazin\* | μg/l |
|  | endrin\* | μg/l |
|  | forát\* | μg/l |
|  | hexazinon\* | μg/l |
|  | klórpirifosz\* | μg/l |
|  | metribuzin\* | μg/l |
|  | prometrin\* | μg/l |
|  | propazin\* | μg/l |
|  | terbutilazin\* | μg/l |
|  | terbutrin\* | μg/l |
|  | *Egyéb szerves mikroszennyezők  (UV olaj index eredményétől függően)* | SM |
|  | benz(b)fluorantén | μg/l |
|  | benz(k)fluorantén | μg/l |
|  | benz(a)pirén | μg/l |
|  | indeno(1,2,3-cd)-pirén | μg/l |
|  | benz(ghi)perilén | μg/l |
|  | benzol | μg/l |
|  | toluol | μg/l |
|  | etil-benzol | μg/l |
|  | xilolok | μg/l |
|  | egyéb alkilbenzol összesen | μg/l |
|  | összes alifás szénhidrogén C5-C40 | μg/l |
|  |  | |

A \*-gal jelölt komponensek közül csak azok vizsgálandók, amelyeket a kutak utánpótlódási területén használtak vagy ha az ivóvíz minőségi követelményeiről és az ellenőrzés rendjéről szóló kormányrendelet szerint a víziközmű-rendszer vonatkozásában a HUMVI rendszerben a tárgyévet megelőző naptári évben a komponens határérték túllépése rögzítésre került.

1. *melléklet a \_\_/2016. (\_\_\_. \_\_\_.) BM rendelethez*

***A kutak műszaki és mintavételi adatlapja***

|  |  |  |
| --- | --- | --- |
|  | A) | B) |
|  | *Műszaki és mintavételi adatlap* | M |
|  | *Azonosító adatok* | M1 |
|  | Üzemeltető neve |  |
|  | Vízjogi üzemeltetési engedély száma |  |
|  | VIFIR kódszám (ha ismert) |  |
|  | Település neve |  |
|  | Helyi megnevezés, kútszám |  |
|  | Létesítés éve |  |
|  | Csövezett kút talpmélysége | m terep alatt |
|  | Építéskori kifolyóvíz hőmérséklet | °C |
|  | *Mintavételi adatok* | M2 |
|  | Mintavétel dátuma |  |
|  | Vízhozam a mintavételkor | l/perc |
|  | Előzetes szivattyúzás során kitermelt víz vagy vízóra állása\*\* | liter |
|  | Kifolyóvíz hőmérséklet a mintavételkor | °C |
|  | Helyszíni elektromos vezetőképesség\*\* | μS/cm |
|  | Helyszíni pH\*\* |  |
|  | Elemző laboratórium (akkreditálási szám) |  |
|  |  | |

A \*\*-gal jelölt komponens csak az időszakosan termeltetett kutak esetén vizsgálandók.

1. Csak akkor kell mérni, ha a szolgáltatott ivóvízben kimutatható. [↑](#footnote-ref-1)
2. Csak akkor kell mérni, ha a kevert (szolgáltatott) ivóvízben külön jogszabály201/2001. (X. 25.) Korm. rendelet szerinti 10 μg/l határértéket meghaladó érték az előző két évben előfordult [↑](#footnote-ref-2)